ກອງປະຊຸມວຽກງານຂະແໜງການໄປສະນີ, ໂທລະຄົມມະນາຄົມ ແລະການສື່ສານ ປີ 2017 ແລະກອງປະຊຸມວຽກງານ ໄອຊີທີ ປີ 2017 ອັດລົງດ້ວຍຜົນສໍາເລັດອັນຈົບງາມ ທີ່ສູນການຄ້າລາວ-ໄອເຕັກ ໃນຕອນສວຍຂອງວັນທີ 24 ມັງກອນ ຜ່ານມານີ້ ໂດຍການເປັນປະທານຂອງ ທ່ານ ສົມດີ ດວງດີ ກໍາມະການສູນກາງພັກ, ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ ມີບັນດາທ່ານລັດຖະມົນຕີ/ຮອງລັດຖະມົນຕີ, ຮອງເຈົ້າຄອງນະຄອນຫຼວງ/ຮອງເຈົ້າ ແຂວງ, ຄະນະກົມ/ທຽບເທົ່າ ແລະຄະນະພະແນກ ປທສ ແຂວງ ພ້ອມດ້ວຍແຂກທີ່ຖືກເຊີນເຂົ້່າຮ່ວມ.
ໃນກອງປະຊຸມ ທ່ານ ປອ. ທັນສະໄໝ ກົມມະສິດ ລັດຖະມົນຕີກະຊວງ ໄປສະນີ, ໂທລະຄົມມະນາຄົມ ແລະການສື່ສານ (ປທສ) ໄດ້ລາຍງານຜົນຂອງກອງປະຊຸມວຽກງານຂະແໜງການໄປສະນີ, ໂທລະຄົມ ແລະທິດທາງແຜນການ ປະຈໍາປີ 2018 ຊຶ່ງຈະໄດ້ສືບຕໍ່ຈັດຕັ້ງຜັນຂະຫຍາຍແນວທາງຂອງພັກ ແລະ ແຜນພັດທະນາເສດຖະກິດ-ສັງຄົມ ໃຫ້ເປັນອັນລະອຽດ ໃນຂົງເຂດໄປສະນີ, ໂທລະຄົມມະນາຄົມ ແລະ ການສື່ສານ ເພື່ອເຮັດໃຫ້ວຽກງານດັ່ງກ່າວ ກາຍເປັນກຳລັງຂັບເຄື່ອນທີ່ແຂງແຮງ ເຂົ້າໃນການພັດທະນາເສດຖະກິດ, ສັງຄົມ, ວັດທະນະທຳ, ສິ່ງແວດລ້ອມ, ວຽກງານປ້ອງກັນຊາດ ແລະ ປ້ອງກັນຄວາມສະຫງົບ, ການເຊື່ອມຍົງກັບພາກພື້ນ ແລະ ສາກົນ.
ໃນຕອນທ້າຍ ທ່ານ ສົມດີ ດວງດີ ໄດ້ໃຫ້ກຽດໂອ້ລົມຕໍ່ກອງປະຊຸມ ກ່ອນອື່ນໝົດທ່ານໄດ້ກ່າວຊົມເຊີຍຄໍາຂວັນຂອງກອງປະຊຸມ ໃນຫົວຂໍ້“ ສົ່ງເສີມ, ນຳໃຊ້ ໄອຊີທີ (ICT) ເຂົ້າໃນ ເອັດເອັມອີ (SME) ແລະ ສະຕາດອັບ (Start up) ເພື່ອຂັບເຄື່ອນເສດຖະກິດ ດີຈີຕອນ ’’ ທີ່ສ່ອງແສງເຖິງ ຄວາມຮັບຜິດຊອບຂອງທຸກຂະແໜງການ ແລະ ສັງຄົມ ຕໍ່ວຽກງານໄອຊີທີ. ຊຶ່ງທ່ານໄດ້ຍົກໃຫ້ເຫັນວ່າ ໃນປະຈຸບັນເຕັກໂນໂລຊີການສື່ສານ ຂໍ້ມູນຂ່າວສານ ຫຼື ໄອຊີທີໄດ້ມີບົດບາດສໍາຄັນ ຊ່ວຍໃຫ້ວຽກງານຂອງທຸກຂະແໜງການ, ທ້ອງຖິ່ນ ມີປະສິດທິພາບ ແລະ ວ່ອງໄວ ທີ່ທັນໄຫມ ແລະ ປະຢັດງົບປະມານ. ການນໍາໃຊ້ລະບົບໄອຊີທີ ຈຶ່ງກາຍເປັນຄວາມຈໍາເປັນແກ່ທຸກພາກສ່ວນ ໃນລະດັບທີ່ແຕກຕ່າງ. ດັ່ງນັ້ນ ການລວມສູນ ລະບົບການສື່ສານ ແມ່ນຄວາມຈໍາເປັນຢ່າງຍິ່ງ ທີ່ຕ້ອງໄດ້ປະຕິບັດ ເພື່ອສະດວກໃນການຄຸ້ມຄອງ ໂດຍສະເພາະ ແມ່ນບັນດາບໍລິສັດລັດວິສາຫະກິດ ຕ້ອງໄດ້ເອົາໃຈໃສ່ປະຕິບັດກົດໝາຍ ແລະ ລະບຽບການຢ່າງເຂັ້ມງວດ ເປັນຕົ້ນ ການປະຕິບັດພັນທະຕໍ່ລັດຖະບານ ແລະ ການຂະຫຍາຍເຄື່ອຂ່າຍທາງດ້ານໄປສະນີ ແລະ ໂທລະຄົມມະນາຄົມໄປສູ່ເຂດຊົນນະບົດ, ໃນການສ້າງເງື່ອນໄຂ ຫັນເປັນທັນສະໄໝ ດ້ວຍມາດຕະຖານສູງ ເພື່ອໃຫ້ບໍລິການແກ່ສັງຄົມ ມີຄວາມສະດວກ, ວ່ອງໄວ, ປອດໄພ, ທົ່ວເຖິງ, ມີຄຸນນະພາບ ແລະ ລາຄາສົມເຫດສົມຜົນ ເຊື່ອມໂຍງເຂົ້າກັບພາກພື້ນ ແລະ ສາກົນໄດ້ຢ່າງມີປະສິດທິພາບ.
ໃນໂອກາດນີ້ ທ່ານໄດ້ເນັ້ນໜັກໃຫ້ຂະແໜງການ ປທສ ເລັ່ງປັບປຸງ ແລະ ສ້າງກົດໝາຍ, ນິຕິກໍາລຸ່ມກົດໝາຍ ໃຫ້ຮັດກຸມ ແລະ ຄົບຖ້ວນ ເພື່ອຫັນການຄຸ້ມຄອງລັດດ້ານໄປສະນີ, ໂທລະຄົມມະນາຄົມ ແລະ ການສື່ສານ ດ້ວຍກົດໝາຍ. ພ້ອມກັນນັ້ນ, ກໍ່ຕ້ອງເຜີຍແຜ່ ແລະ ບັງຄັບໃຊ້ນິຕິກຳທີ່ມີຢູ່ແລ້ວໃຫ້ໄດ້ຮັບຜົນດີ. ທັງເຮັດໜ້າທີ່ກວດກາ-ຢັ້ງຢືນມາດຕະຖານເຕັກນິກ ຂອງອຸປະກອນໂທລະຄົມໃຫ້ສອດຄ່ອງກັບ